Diari Oficial de la Generalitat Valenciana


Sumari del DOGV 9105, del 11-06-2021 (2021/6316)

RESOLUCIÓ de 25 de maig de 2021, de la Direcció General del Sector Públic i Patrimoni, de finalització de l'expedient de declaració administrativa d'herència intestada i acceptació de l'herència de José Roca Hernández per la Generalitat. ABI 126/2015.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9105

Data del DOGV
:   11-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6316


Data del document
:   25-05-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de maig de 2021, de la Direcció General del Sector Públic i Patrimoni, de finalització de l'expedient de declaració administrativa d'herència intestada i acceptació de l'herència de José Roca Hernández per la Generalitat. ABI 126/2015. [2021/6316]  
Antecedents de fet  
Mitjançant un escrit presentat en aquesta Administració pública per María José Ángeles Alemany, es va comunicar la defunció, el 24 de juliol de 2012, de José Roca Hernández, amb el DNI \*\*\*205\*\*.  
Una vegada acreditat l'empadronament del causant a l'Ajuntament de València, així com que no va atorgar testament, amb data 2 de març de 2017, la qui era llavors directora general del Sector Públic, Model Econòmic i Patrimoni va signar una resolució per la qual ordenava l'inici del procediment d'investigació prèviament a l'adopció de l'acord d'incoació del procediment per a la declaració d'hereus abintestat previst en els articles 20 i següents de la Llei 33/2003, de 3 de novembre, de patrimoni de les administracions públiques.  
Amb data 6 d'agost de 2020, la directora general del Sector Públic i Patrimoni va signar un acord d'incoació del procediment per a la declaració administrativa d'hereu abintestat a favor de la Generalitat i l'adjudicació dels béns i drets de l'herència del causant a qui es fa referència més amunt, i es va publicar en el Diari Oficial de la Generalitat Valenciana de 14 d'agost de 2020, i es va exposar al tauler d'edictes de l'Ajuntament de València del 17 d'agost al 18 de setembre de 2020.  
Amb data 30 d'abril de 2021, es va traslladar a l'Advocacia General de la Generalitat una proposta de resolució de la Direcció General del Sector Públic i Patrimoni de finalització de l'expedient de declaració administrativa d'herència intestada i acceptació de l'herència de José Roca Hernández, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
  
Fonaments de dret  
En compliment del que preveu l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat Valenciana, en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, és procedent la finalització de l'expedient per a la declaració d'herència intestada per part de la Generalitat.  
  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i sobre la base del que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Finalitzar l'expedient de declaració administrativa d'herència intestada de José Roca Hernández i adjudicar els béns i drets de l'herència, una vegada obtingut l'informe favorable de l'Advocacia General de la Generalitat.  
  
Segon  
Acceptar l'herència del causant, a benefici d'inventari, integrada dels béns següents:  
- Finca número 536, inscrita al Registre de la Propietat número 12 de València, foli 180, tom 125, llibre 82 de l'antiga Secció d'Afores. Habitació porta tretze, pis sisé, carrer de Salamanca, número 31, de València.  
- Imposició a termini fix al Banc de Santander, amb un saldo, a data 26 d'octubre de 2020, de 8.000 euros.  
No s'han localitzat més béns i drets a nom del causant.   
  
Tercer  
Publicar aquesta resolució en el Diari Oficial de la Generalitat Valenciana i en la pàgina web d'aquesta conselleria.   
  
Quart  
Notificar aquesta resolució als registres i organismes públics competents respecte dels béns i drets que componen l'herència esmentada i donar-los d'alta a l'Inventari General de Béns i Drets de la Generalitat.  
  
  
Cinqué  
Aprovar, amb l'informe previ de la Intervenció Delegada, del compte general de liquidació de l'abintestat en què s'ha d'integrar la totalitat dels ingressos generats i les despeses abonades o per a abonar, entre les quals ha de figurar el premi de la denúncia, si és procedent.  
  
Contra aquesta resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, s'hi pot interposar un recurs d'alçada davant la Secretaria Autonòmica de Model Econòmic i Finançament en el termini d'un mes, comptador des de l'endemà que es reba aquesta notificació.  
  
Si transcorren tres mesos des de l'endemà de la interposició del recurs d'alçada sense que s'haja resolt, cal entendre que ha sigut desestimat i interposar el recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que s'hi puga exercitar qualsevol altre recurs o acció que s'estime procedent.   
  
València, 25 de maig de 2021.- La directora general del Sector Públic i Patrimoni: Isabel Castelló García.